**DODATOK Č. 1**

 **KU KOLEKTÍVNEJ ZMLUVE ZO DŇA 31.12.2023**

uzatvorený v zmysle § 3 zákona č. 2/1991 Zb. o kolektívnom vyjednávaní v znení neskorších predpisov

uzatvorený medzi:

**Čl. I.**

**Zmluvné strany**

**zamestnávateľ:**

názov: Základná škola

sídlo: Nevädzová 2, 821 01 Bratislava

IČO: 30810647

DIČ: 2020858356

v zastúpení: PhDr. Dagmar Zlatošová, PhD. – riaditeľka školy

a

**odborová organizácia:**

názov: Základná organizácia Nových školských odborov,

 Nové školské odbory pri Základnej škole Nevädzová 2 Bratislava

sídlo: Nevädzová 2, 821 01 Bratislava

IČO: 42264774

v zastúpení: Mgr. Anton Michalka – predseda ZO NŠO

(ďalej spoločne ako „zmluvné strany“)

**Čl. II**

**Úvodné ustanovenie**

1. Zmluvné strany uzatvorili dňa 31.12.2023 kolektívnu zmluvu na obdobie od 1.1.2024 do 31.12.2024 v súlade s Kolektívnou zmluvou vyššieho stupňa pre zamestnávateľov, ktorí pri odmeňovaní postupujú podľa zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme na obdobie 1.1.2023-31.8.2024 (ďalej len: „kolektívna zmluva vyššieho stupňa“).
2. Vzhľadom k tomu, že kolektívna zmluva vyššieho stupňa stratila platnosť dňom 31.08.2024, zmluvné strany uzatvárajú tento dodatok.

**Čl. III**

**Predmet dodatku**

1. Zmluvné strany sa dohodli, že bod 1 v článku 12, Kolektívnej zmluvy zo dňa 31.12.2023 sa ruší a nový bude znieť:

„ Základná výmera dovolenky je najmenej štyri týždne. Dovolenka zamestnanca, ktorý do konca príslušného kalendárneho roka dovŕši najmenej 33 rokov veku, a zamestnanca, ktorý sa trvale stará o dieťa, je najmenej päť týždňov. Dovolenka je najmenej deväť týždňov v kalendárnom roku, ak ide o pedagogického zamestnanca a odborného zamestnanca podľa osobitného predpisu“.

1. Zmluvné strany sa dohodli, že bod 6 v čl. 19, Kolektívnej zmluvy zo 31.12.2023 sa ruší a nový bude znieť:

“V zamestnávateľských zmluvách uzatvorených do 31.12.2024 výška platenia príspevku zamestnávateľa na doplnkové dôchodkové sporenie v období od 1.9.2024 do 31.12.2024 je 2% z objemu zúčtovaných platov zamestnancov zúčastnených na doplnkovom dôchodkovom sporení.”

**Čl. III**

**Záverečné ustanovenia**

1. Tento dodatok je vyhotovený v štyroch rovnopisoch s platnosťou originálu, dva pre každú zmluvnú stranu.
2. Ostatné ustanovenia Kolektívnej zmluvy zo dňa 31.12.2023 ostávajú nedotknuté.
3. Tento dodatok nadobúda platnosť dňom podpisu zmluvných strán a účinnosť dňom nasledujúcim po dni jeho zverejnenia.

V Bratislave dňa: 13.09.2024 V Bratislave dňa: 13.09.2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PhDr. Dagmar Zlatošová, PhD. v.r. Mgr. Anton Michalka v.r.

 riaditeľka školy predseda ZO NŠO